יחסי מקסיקו–תאילנד

שגרירת תאילנד מגישה [[כתב האמנה לנשיא מקסיקו אנריקה פניה נייטו, 2017]]
יחסי מקסיקו–תאילנד הם היחסים הדיפלומטיים שבין מקסיקו לתאילנד. שתי המדינות חברות בפורום APEC וכן באומות המאוחדות.

== היסטוריה ==
היחסים הבלתי רשמיים הראשונים בין מקסיקו לתאילנד התקיימו בשלהי המאה ה-16 כשספרד שלטה במקסיקו (שכונתה אז מלכות המשנה של ספרד החדשה) וסחרה בכסף מקסיקני, צ'ילי ופירות עם ממלכת סיאם (תאילנד של ימינו) מהמושבה שלה בפיליפינים<ref>[http://thailatinamerica.net/mexico/index.php/en/diplomatic-relationships/thailand-and-mexico/history History of Thailand-Mexico relations]</ref>. הסחר בין שתי המדינות נמשך עד שמקסיקו השיגה את עצמאותה מספרד בשנת 1821. אחרי כן עברו עוד 150 שנה עד ששתי המדינות ייסדו יחסים דיפלומטיים. ב-28 באוגוסט 1975 מקסיקו ותאילנד כוננו באופן רשמי יחסים דיפלומטיים<ref name="History">[http://www.sre.gob.mx/images/stories/docnormateca/manexte/embajadas/MOEMTalilandia.pdf History of diplomatic relations between Mexico and Thailand (in Spanish)]</ref>. בשנת 1978 פתחה תאילנד שגרירות במקסיקו סיטי ובספטמבר 1989 פתחה גם מקסיקו שגרירות בבנגקוק.

במרץ 2002 הפך ראש ממשלת תאילנד תאקסין צ'ינוואט לראש המדינה התאילנדי הראשון שביקר במקסיקו. בשנת 2003 ביקור לראשונה נשיא מקסיקו ויסנטה פוקס בתאילנד. ב-23 במאי 2014 מקסיקו גינתה את ההפיכה התאילנדית וקראה למצוא פתרון בדרכי שלום<ref name="Senado">[http://www.senado.gob.mx/comisiones/relext_ap/docs/nombramiento_JVNS.pdf Bilateral relations between Mexico and Thailand (in Spanish)]</ref>.

מאז ייסוד היחסים הדיפלומטיים, כל שנה מציעות ממשלות שתי המדינות מלגות לאזרחי המדינה האחרת ללימודים במקסיקו/תאילנד להכשרה דיפלומטית<ref>[http://thailatinamerica.net/mexico/index.php/en/diplomatic-relationships/thailand-and-mexico/culture-and-education Culture and Education between Thailand and Mexico]</ref>. בשנת 2015 חגגו שתי המדינות 40 שנה להקמת יחסים דיפלומטיים<ref>[http://www.mfa.go.th/main/en/media-center/29/50503-The-First-Political-Consultations-between-Thailand.html Thai Ministry of Foreign Affairs: The First Political Consultations between Thailand and Mexico]</ref>.

== הסכמים ==
לאורך השנים שתי המדינות חתמו על מספר הסכמים דו-צדדיים כמו הסכם תעופה ושיתוף פעולה תחבורתי (1992); הסכם לפטור מוויזה לדרכונים דיפלומטיים ורשמיים (1999); הסכם לשיתוף פעולה תרבותי וחינוכי (2003); ומזכר הבנות להקמת מנגנון התייעצות בעניינים שונים (2011)<ref>[http://thailatinamerica.net/mexico/index.php/en/diplomatic-relationships/thailand-and-mexico/foreign-policy Foreign Policy: Agreements between Thailand and Mexico]</ref>.

== סחר ==
בשנת 2018 הסתכם היקף הסחר בין שתי המדינות בכ-6 מיליארד דולר<ref>[http://www.economia-snci.gob.mx/sic_php/pages/estadisticas/ Mexican Ministry of Economy: Thailand (in Spanish)] </ref>. עיקר הייצוא מתאילנד למקסיקו הם: מכשירי חשמל, גומי, ציוד רפואי, פלסטיק, מוצרי ברזל ופלדה, טקסטיל ובגדים, צעצועים וציוד ספורט, זכוכית וכלי זכוכית, הנעלה, מכוניות וחלקי רכב ומעבדי מזון. עיקר הייצוא ממקסיקו לתאילנד הם: מכוניות וחלקי רכב, ברזל ופלדה, כימיקלים, מכונות חשמל, אלומיניום, נחושת, קרטון ונייר, דגים, פירות ים ותרופות<ref name="Trade">[http://thailatinamerica.net/mexico/index.php/en/diplomatic-relationships/thailand-and-mexico/trade-and-investment Trade and Investment between Thailand and Mexico]</ref>. מקסיקו היא שותפת הסחר הגדולה ביותר של תאילנד באמריקה הלטינית, ואילו תאילנד היא השותפה הגדולה ביותר של מקסיקו באזור אסיה והאוקיינוס השקט.

==קישורים חיצוניים==

== הערות שוליים ==